b'\n_START_ARTICLE_\nPancra\xc3\xa7 de Roma\n_START_SECTION_\nHagiografia\n_START_PARAGRAPH_\nNascut al final de l\'any 289, a Sinnada (Fr\xc3\xadgia), els seus pares, rics, eren d\'origen rom\xc3\xa0: Cir\xc3\xadada, la mare, va morir al part i Cleoni, el pare, quan tenia vuit anys. Se\'n f\xc3\xa9u c\xc3\xa0rrec del nen son oncle Dionisi, que el port\xc3\xa0 a Roma, vivint a la vil\xc2\xb7la patr\xc3\xadcia del Mont Cel\xc2\xb7li. All\xc3\xad van convertir-se al cristianisme i van ser batejats._NEWLINE_Durant la persecuci\xc3\xb3 de Diocleci\xc3\xa0, Pancra\xc3\xa7 va ser cridat a oferir sacrificis als d\xc3\xa9us romans i, en negar-s\'hi, va ser jutjat pel mateix emperador que, en veure que el jove no cedia i continuava negant-se a abjurar de la fe cristiana, el condemn\xc3\xa0 a \xc3\xa9sser decapitat._NEWLINE_Executat vora el temple de Janus, a la Via Aur\xc3\xa8lia, el seu cos va ser recollit per la matrona Octavil\xc2\xb7la, que l\'enterr\xc3\xa0 a les catacumbes. Al lloc del martiri hi ha una inscripci\xc3\xb3 antiga que diu: "Hic decollatus fuit Sanctus Pancratius" (Aqu\xc3\xad fou degollat Sant Pancra\xc3\xa7).'